五言春日侍宴次望海應詔
作者：高士廉
朝代：唐

paragraphs: 玉律應青陽，鸞駕幸春方。
篲雲陳罕罼，亘野列旗常。
雕弓連月彩，雄劍聚星光。
觀兵遼碣上，停驂渤澥傍。
浮天既淼淼，浴日復滄滄。
水映紅桃色，風飄丹𪱳（疑爲「桂」字）香。
蜃結疑樓峙，濤驚似蓋張。
三韓沐醇化，四郡竚唯良。
深仁苞動植，神武讋遐荒。
願草登封禮，簪紱奉周行。
（《翰林學士集》）（按：此詩原署「開府儀同三司申國公臣高士廉上」。
張步雲《唐代逸詩輯存》收入。
）。